George Carlin
Géorge Denis Patrick Carlin (babar 12 Méi 1937 di Manhattan, New York, Amérika Sarikat - maot 22 Juni 22 2008 di Los Anjeles, California, Amérika Sarikat, yuswa 71) nyaéta saurang Seniman Borangan (Ngabodor Nyorangan) ti Amérika nu kungsi meunang Grammy Award, salaku aktor jeung panulis.

Carlin kawentar ku bodor-bodor pulitik jeung hideung. Ogé kawéntar ku panitén-na kana kabeungharan kecap, psikologi jeung agama nu dibarengkeun jeung macem-macem jejer pamali. Carlin jeung materi ngabodor "Tujuh Kecap Cawokah"-na téh pan nu jadi sabab kasus FCC (Komisi Komunikasi Federal Amérika Sarikat) ngalawan Yayasan Pacifica, lembaga nu ngurus Radio FM di New York nu nyiarkeun bobodoran Carlin éta. 5 urang sapuk, ngalawan 4 nu teu sapuk, mutuskeun yén pamaréntah boga hak pikeun nalingakeun sakur polah Carlin jeung bobodoranana nu aya dina jalur telekomunikasi publik.

Katompérnakeun, materi bodor Géorge Carlin umumna pokus sindir-sampir kana gaya hirup Amérika modéren. Keur materi sindirsampirna, Carlin mindeng nyokot topik isu pulitik di Amérika Sarikat nu keur polilér.

Carlin loba dianggap panerus Lenny Bruce. Digambarkeun ku stasiun telepisi Comedy Central salaku Mandahong Borangan sapanjang sajarah. Kadua sanggeus Richard Pryor tapi onjoy ti Lenny Bruce. Manéhna nu munggaran jadi béntang tamu dina acara komédi telepisi mingguan Amérika "Saturday Night Live".

Album Bodorna 
 1963: Burns and Carlin at the Playboy Club Tonight
 1966: Take-Offs and Put-Ons
 27 Januari 1972: FM & AM
 29 Séptémber 1972: Class Clown
 Oktober 1973: Occupation: Foole
 Nopémber 1974: Toledo Window Box
 Oktober 1975: An Evening with Wally Londo Féaturing Bill Slaszo
 April 1977: On the Road
 Nopémber 1981: A Place for My Stuff
 1984: Carlin on Campus
 30 Juli 1986: Playin' with Your Héad
 15 Agustus 1988: What Am I Doing In New Jersey? 
 20 Nopémber 1990: Parental Advisory: Explicit Lyrics 
 10 Nopémber 1992: Jammin' in New York
 27 Oktober 1992: Classic Gold
 10 April 1995: Killer Carlin
 17 Séptémber 1996: Back in Town
 14 Méi 1999: You Are All Diséased
 19 Oktober 1999: The Little David Yéars (1971-1977)
 11 Désémber 2001: Complaints and Grievances
 12 Maret 2002: Géorge Carlin on Comedy
 10 Januari 2006: Life Is Worth Losing
 Maret 2008: It's Bad for Ya

Nu babar taun 1937
Nu pupus taun 2008